मेरा सेल फोन नम्बर अनगिनित लोगों के पास है। मैं इसे बदल भी नहीं पाता, इसलिए कि कई पीड़ितों ने भी इसी के सहारे मुझसे सम्पर्क किया। फिर जो भी जद्दोजेहद मेरे द्वारा की गई, उसके सकारात्मक परिणाम बरामद हुए। कुछ युवा जेलों से रिहा भी हुए, कुछ पलिस के शिकंजे से आज़ाद हुए और कुछ को गिरफ्तार करने की कोशिशें समाचार हम तक पहुंचने के कारण अमल में न आ सकीं। यह टेलीफोन काल्स मुहब्बत करने वालों की भी होती हैं और कभी-कभी कुछ लोग घृणा प्रकट भी करते हैं। मुझसे मुहब्बत करने वाले कुछ पाठक कभी-कभी कहते हैं कि ‘‘वह हैरान हैं कि मैं अभी तक जिंदा कैसे हूं’’। मैं क्या जवाब दूं यह तो अल्लाह का करम और आप सभी हज़रात की दुआओं का परिणाम है, वरना हैरान मैं भी कुछ कम नहीं हूं। अकसर कुछ युवक युवतियां जब किसी कार्यक्रम में भाग लेने के बाद मुझसे मिलते हैं तो कहते हैं कि हमारी माँ नमाज़ के बाद हमसे पहले आपके लिए दुआऐं करती हैं तो मुझे विश्वास हो जाता है कि मेरे क़लम का प्रभाव और मेरा जीवन बस इन्हीं दुआओं का परिणाम है। अभी कुछ देर पूर्व मेरे इसी नम्बर पर एक एस.एम.एस मुझे मिला, जो कुछ इस तरह थाः